b'\n_START_ARTICLE_\n\xc5\xa0tefan Hadalin\n_START_SECTION_\nKariera\n_START_PARAGRAPH_\nJe nekdanji mladinski svetovni prvak v alpski kombinaciji in dr\xc5\xbeavni prvak v slalomu in alpski kombinaciji. V svetovnem pokalu je debitiral 8. marca 2014 na Pokalu Vitranc, kjer je v veleslalomu odstopil. Prvo uvrstitev med dobitnike to\xc4\x8dk je dosegel 17. januarja 2016, ko je na slalomu v Wengnu osvojil 26. mesto. 15. januarja 2017 je na istem prizori\xc5\xa1\xc4\x8du svoj najbolj\xc5\xa1i rezultat v slalomu izbolj\xc5\xa1al na 15. mesto._NEWLINE_Svojo najbolj\xc5\xa1o uvrstitev je dosegel na slalomu v Saalbachu 20. decembra 2018 - 8. mesto.\n_START_SECTION_\nSvetovno prvenstvo v alpskem smu\xc4\x8danju 2019\n_START_PARAGRAPH_\n11. februarja 2019 je na kombinacijski tekmi na svetovnem prvenstvu v Areju osvojil srebrno medaljo in naslov svetovnega podprvaka. To je bil njegov (do sedaj) najve\xc4\x8dji uspeh v karieri.\n_START_SECTION_\nPrve stopni\xc4\x8dke\n_START_PARAGRAPH_\nV Banskem, 22. februarja 2019 je Hadalin s 3. mestom dosegel sploh prve stopni\xc4\x8dke v svetovnem pokalu za mo\xc5\xa1ko alpsko smu\xc4\x8danje v kombinaciji.'